sagorsarker/bangla-wikipedia huggingface dataset:
সিরাজগঞ্জ সরকারি কলেজ

সিরাজগঞ্জ সরকারি কলেজ বাংলাদেশের সিরাজগঞ্জ জেলায় অবস্থিত একটি সরকারি কলেজ। এই কলেজটি "সিরাজগঞ্জ কলেজ" নামে পরিচিত। আধুনিক সুযোগ সুবিধা সহ শ্রেণিকক্ষ, গবেষণাগার, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দে‌শের অন্যতম কলেজের স্বীকৃতি পেয়েছে।
যমুনা বিধৌত জনপদ সিরাজগঞ্জে উচ্চ শিক্ষা লাভের সুযোগ ও জনগোষ্ঠীর জীবনমান উন্নয়নের আকাঙ্ক্ষা থেকে ১৯৪০ সালে প্রতিষ্ঠিত হয় সিরাজগঞ্জ কলেজ। ১৯৭৯ সালে কলেজটি জাতীয়করণ করা হয়। দেশ ও জাতির সেবার ব্রতে উদ্দীপ্ত সুনাগরিক গড়ার জন্য প্রতিষ্ঠানটি সদা সচেষ্ট।
সিরাজগঞ্জ সরকারি কলেজ যমুনা নদী থেকে ৫০০ মিটার পশ্চিমে সিরাজগঞ্জ শহরের উত্তর পার্শ্বে অবস্থিত। ১৯৪০ সালে প্রতিষ্ঠার পর ১৯৭৯ সালে কলেজটিকে জাতীয়করণ করা হয়। কলেজটিতে মোট পাঁচটি শিক্ষায়তনিক ভবন, একটি মিলনায়তন, দুইটি ছাত্রাবাস, একটি ছাত্রীনিবাস ও একটি মসজিদ রয়েছে।
সিরাজগঞ্জ সরলারি কলেজের মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে।
স্নাতক সম্মান
উচ্চ মাধ্যমিক 
উচ্চ মাধ্যমিক পরীক্ষায় সিরাজগঞ্জ সরকারি কলেজ ২০১২ সালে রাজশাহী বোর্ডে ৫ম স্থান অর্জন করে।
বাংলাদেশের যে কোন স্থান থেকে কড্ডার মো‌ড়ে নেমে বাসে অথবা বেবিটেক্সিযোগে (সিএনজি স্ট্যান্ডে) নেমে রিকশাযোগে সিরাজগঞ্জ শহরের এস এস রোড দিয়ে সিরাজগঞ্জ সরকারি কলেজে যাওয়া যাবে। এছাড়া সিরাজগঞ্জ রোড হতে বাসে অথবা বেবিটেক্সিতে উঠে সিরাজগঞ্জ শহর বাস স্টপেজে নেমে রিকশাযোগে সিরাজগঞ্জ সরকারি কলেজে যাওয়া যাবে।
চৌবাড়ী ড. সালাম জাহানারা ডিগ্রী কলেজ

চৌবাড়ী ড. সালাম জাহানারা ডিগ্রী কলেজ কামারখন্দ উপজেলা সিরাজগঞ্জ জেলা বাংলাদেশের একটি বেসরকারি কলেজ । এই কলেজটি "চৌবাড়ী কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
চৌবাড়ী ইসলমিয়া উচ্চ বিদ্যালয়টিকে ১৯৯৩ ইং সালে দ্বাদশ শ্রেণীতে রূপান্তরিত করার জন্য চৌবাড়ী গ্রামের মরহুম ড.আব্দুস সালাম মিয়া এর একক অর্থায়নে অত্র এলাকার মুরুববী ও যুবকদের সহযোগিতায় এবং কমিটি কর্তৃক পদক্ষেপ নেওয়ায় ১৯৯৪-৯৫ শিক্ষাবর্ষ হইতে কলেজ শাখা অনুমোদন লাভ করে চৌবাড়ী ইসলামিয়া স্কুল ও কলেজ হয় এবং প্রতিষ্ঠাতা ড. আব্দুস সালাম মিয়া বিগত ২৬/০৭/১৯৯৫ ইং তারিখে আমেরিকায় মৃত্যুবরণ করায় তাহার সহধর্মীনি জাহানারা সালাম মিয়া ও তার জোষ্ঠ্য পূত্র জাহিদুস সালাম মিয়া দীপক ড. সালাম সাহেবের স্বপ্ন বাস্তবায়ন করার জন্য পদক্ষেপ গ্রহক করার ফলে স্কুল শাখা হইতে কলেজ শাখা পৃথকীকরণ করে প্রফেসর ড. সালাম জাহানারা গ্রামীণ মহাবিদ্যালয় নামে অনুমোদন লাভ করে এবং এর আংশিক নাম পরিবর্তীত হয়ে চৌবাড়ী ড.সালাম জাহানারা কলেজ নামে অনুমোদন লাভ করে। ১৯৯৮-১৯৯৯ শিক্ষাবর্ষ হইতে কলেজটি ডিগী্র পর্যায়ে অনুমোদন লাভ করে। কলেজে উচ্চ মাধ্যমিক পর্যায়ে মানবিক, বিজ্ঞান ও ব্যবসায় শিক্ষা শাখা ও ডিগ্রী পর্যায়ে বি,এ;বি,এস,এস; বি,এসসি ও বি,বিএস শাখা খোলা আছে। কলেজটি গ্রামীণ মনোরম পরিবেশে অভিজ্ঞ শিক্ষক মন্ডলী ও সুদক্ষ গভর্নিংবডি দ্বারা পরিচালিত হয়ে আসিতেছে। প্রতিষ্ঠাতা নিজ অর্থায়নে তৃতীয় তলা ভবন (ছালেহা ভবন) সহ সমস্ত ভূমি কলেজের নামে দান করেন এবং তার মেয়েদের অর্থায়নে কলেজ লাইব্রেরী ও ছাত্রী কমন রুম প্রতিষ্ঠিত হয়। এখন পর্যন্ত প্রতিষ্ঠাতার উত্তরসূরীরা কলেজটিকে বহু ভাবে আর্থিক সহযোগীতা করে আসিতেছে।
উচ্চ মাধ্যমিক পর্যায়ে
প্রতিষ্ঠা লগ্ন থেকে অত্র কলেজটি শিক্ষা,সাংকৃতিক, খেলাধুলায় স্ব স্ব ক্ষেত্রে উল্লেখযোগ্য অবদান রেখে চলেছে। প্রতি বছরে অত্র কলেজ থেকে উল্লেখযোগ্য সংখ্যক শিক্ষার্থী উচ্চমাধ্যমিক পরীক্ষায় A+ পায় এবং ডিগ্রী পর্যায়ে প্রথম শ্রেণী পেয়ে আসছে। এই প্রতিষ্ঠান থেকে অনেক মেধাবী শিক্ষার্থী দেশ ও জাতীর কল্যাণে নিজ নিজ পেশায় দক্ষতার সাথে অবদান রাখছে।
কলেজটিতে আগামী বছর গুলোতে শতভাগ পাশের হার নিশ্চিত করা। A+ প্রাপ্তির হার বৃদ্ধি করা। দেশ জাতীয় উন্নয়নে যুগোপযোগী শিক্ষা দান করা। শিক্ষার্থীদের মনোনশীলতার উন্নয়নসহ ডিজিটাল বাংলাদেশ গড়ার কাজে সহায়তা করা। ডিগ্রী স্তর থেকে স্নাতক সম্মান পর্যায়ে উনীণত করা।
ওয়াল্টার পিজেয়ন

ওয়াল্টার ডেভিস পিজেয়ন (; ২৩ সেপ্টেম্বর ১৮৯৭ - ২৫ সেপ্টেম্বর ১৯৮৪) ছিলেন একজন কানাডীয়-মার্কিন অভিনেতা। ৪৭ বছর অভিনয় জীবনে তিনি কঠোর ও বুদ্ধিদীপ্ত চরিত্রে অভিনয় করেছেন এবং ১৯৪০-এর দশকে গ্রির গারসনের সাথে জুটি বেঁধে আটটি চলচ্চিত্রে অভিনয় করে খ্যাতির শিখরে পৌঁছান। তিনি "মিসেস মিনিভার" (১৯৪২) ও "মাদাম ক্যুরি" (১৯৪৩) চলচ্চিত্রে অভিনয় করে দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি "হাউ গ্রিন ওয়াজ মাই ভ্যালি" (১৯৪১), "দ্য ব্যাড অ্যান্ড দ্য বিউটিফুল" (১৯৫২), "ফরবিডেন প্ল্যানেট" (১৯৫৬), "ভয়েজ টু দ্য বটম অব দ্য সি" (১৯৬১), "অ্যাডভাইস অ্যান্ড কনসেন্ট" (১৯৬২), "ফানি গার্ল" (১৯৬৮) এবং "হ্যারি ইন ইওর পকেট" (১৯৭৩) চলচ্চিত্রে অভিনয় করেন।
১৯৬০ সালে হলিউড ওয়াক অব ফেমে তার নামাঙ্কিত তারা খচিত হয় এবং ১৯৭৫ সালে তিনি স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন।
পাইকপাড়া ইউনিয়ন, চুনারুঘাট

৪নং পাইকপাড়া ইউনিয়ন বাংলাদেশর চুনারুঘাট উপজেলার একটি প্রশাসনিক এলাকা।
পাইকপাড়া ইউনিয়নটি ১৯৬০ সালে প্রতিষ্ঠিত হয়। পাইকপাড়া গ্রামের নামে ইউনিয়নটির নামকরণ করা হয়। ইউনিয়ন অফিসটি সতং বাজারে অবস্থিত।
মোট জনসংখ্যা ২৯,১১০ যার মধ্যে পুরুষ ১৪,৯৮৬ জন ও মহিলা-১৪,৩৩৪ জন।
৯ টি ওয়ার্ড এবং ৩৬টি মহল্লা নিয়ে পাইকপাড়া ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
এই ইউনিয়নটি নিন্মলিখিত গ্রাম নিয়ে গঠিত: 
এই ইউনিয়নে শিক্ষার হারঃ ১৮.১%।
মওলানা ভাসানীর ১৪ দফা কর্মসূচি

মাওলানা ভাসানীর ১৪ দফা কর্মসূচি ঘোষণা দৈনিক পাকিস্তান ১০ মার্চ, ১৯৭১ মঙ্গলবার পল্টন ময়দানের অনুষ্ঠিত ন্যাপের জনসভায় সংগ্রামের বর্তমান পর্যায়ে ১৪ দফা কর্মসূচি ঘোষণা করা হয় । প্রয়োজন মত এই কর্মসূচীর সংশোধন, পরিবর্তন ও পরিবর্ধন করা হবে বলেও ঘোষণা করা হয়।
রুডিমেন্টাল ডিস্কোগ্রাফি

ব্রিটিশ ড্রাম অ্যান্ড বাস ব্যান্ড রুডিমেন্টাল ডিস্কোগ্ৰাফি এখন পর্যন্ত তিনটি স্টুডিও অ্যালবাম, একটি ইপি ও সতেরোটি একক গান প্রকাশ করেছে।
তাদের অভিষেক স্টুডিও অ্যালবাম "হোম" মুক্তি পায় ২০১৩ সালের এপ্রিলে। অ্যালবামটি ইউকে অ্যালবাম চার্টের প্রথম স্থান দখল করে। ১৪ই মে ২০১২ সালে তারা অ্যালবামটির প্রধান একক গান হিসেবে জন নিউম্যানের সাথে সমন্বিতভাবে "ফিল দ্য লাভ" গানটি মুক্তি দেয়। যুক্তরাজ্যে তাদের সর্বপ্রথম গান হিসেবে এটি ইউকে সিঙ্গেলস চার্টে প্রথম স্থান অর্জন করে। এজাড়াও গানটি অস্ট্রেলিয়া, বেলজিয়াম ও নেদারল্যান্ডসের সেরা পাঁচ গানের একটি হিসেবে জায়গা করে নিয়েছিল। ২০১২ সালের ১৮ই নভেম্বর তারা এই অ্যালবামের দ্বিতীয় একক গান জন নিউম্যান ও অ্যালেক্স ক্লেইর-এর সাথে সমন্বিতভাবে "নট গিভিং ইন" প্রকাশ করে। এটি মুক্তির পরই ইউকে সিঙ্গেলস চার্টের ১৪তম স্থান অর্জন করে। ইলা ইরা'র সাথে সমন্বিতভাবে "ওয়েটিং অল নাইট" ব্যান্ডটির তৃতীয় একক হিসেবে ২০১৩ সালে মুক্তি পায় এবং একই বছরের ১৪ এপ্রিল তারিখে ইউকে সিঙ্গেলস চার্টের প্রথম স্থানে পৌঁছায়। এর পরের একক গান বেকি হিলের সাথে সমন্বিতভাবে "পাওয়ারলেস"।
তাদের দ্বিতীয় স্টুডিও অ্যালবাম "উই দ্য জেনারেশন" ২০১৫ সালের ২রা অক্টোবর মুক্তি পায়। এড শিরান কর্তৃক রুডিমেন্টালকে "ব্লাডস্ট্রিম" গান লেখার কৃতিত্ব দেওয়া হয়, যা এড শিরানের দ্বিতীয় স্টুডিও অ্যালবাম "এক্স" থেকে নেওয়া। ২৮ এপ্রিল ২০১৫ সালে রুডিমেন্টাল "নেভার লেট ইউ গো" নামে নতুন একটি গান প্রকাশ করে যা ছিল "উই দ্য জেনারেশন"-এর প্রধান একক গান।
২০১৯ সালের ২৫ জানুয়ারি রুডিমেন্টাল তাদের তৃতীয় স্টুডিও অ্যালবাম "টোস্ট টু আওয়ার ডিফরেন্সেস" প্রকাশ করেছে। এর আাগে তারা "সান কামস আপ", " দিজ ডেইস" (যেটি তাদের তৃতীয় নাম্বার ওয়ান হয়েছিল) এবং "লেট মি লিভ" একক প্রকাশ করে।
১৬ ভায়াথিনিলে

১৬ ভায়াথিনিলে () হচ্ছে ১৯৭৭ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন পি ভারতীরাজা। চলচ্চিত্রটিতে কমল হাসান, শ্রীদেবী এবং রজনীকান্ত মুখ্য ভূমিকায় অভিনয় করেছিলেন। সহকারী চরিত্রে ছিলেন গান্থিমাথি, সত্যজিৎ এবং গৌন্দমণি। চলচ্চিত্রটির কাহিনী মূলত মাইয়িল (শ্রীদেবী)কে নিয়ে যে একটি ১৬ বছর বয়সী বিদ্যালয়ে যাওয়া কিশোরী, তার জীবনে ঘটা বিভিন্ন ঘটনা নিয়েই চলচ্চিত্রটি। ভারতীরাজা পরিচালিত এই "১৬ ভায়াথিনিলে"ই ছিলো প্রথম চলচ্চিত্র।
চলচ্চিত্রটির শিরোনাম প্রথমে 'মাইয়িল' রাখা হবে ভাবা হয়েছিলো এবং জাতীয় চলচ্চিত্র উন্নয়ন কর্পোরেশন চলচ্চিত্রটির খরচ বহন করবে বলে সিদ্ধান্ত নেওয়া হয়েছিলো। তবে ন্যাশনাল ফিল্ম ডেভেলপমেন্ট কর্পোরেশনের কর্তৃপক্ষ চলচ্চিত্রটির খরচ বহন না করতে চাইলে চলচ্চিত্রটি প্রযোজনার কাজ এস এ রাজকান্নুর হাতে আসে যিনি তার প্রযোজনা প্রতিষ্ঠান 'শ্রী আম্মান ক্রিয়েশন্স' দ্বারা চলচ্চিত্রটি প্রযোজনা করেন এবং সঙ্গে চলচ্চিত্রটির শিরোনামও বদলানো হয়। "১৬ ভায়াথিনিলে" স্বল্প বাজেটের তামিল ভাষার প্রথম চলচ্চিত্র ছিলো যেটি কোনো স্টুডিওর বাইরে দৃশ্যায়িত হয়, আগে তামিল চলচ্চিত্রের শুটিং মূলত চেন্নাই শহরের (তখন মাদ্রাজ) বিভিন্ন স্টুডিওতে করা হতো যদিও ১৯৬০-এর দশকের বড়ো বাজেটের চলচ্চিত্রগুলোর দৃশ্যায়ন স্টুডিওর বাইরে করা হতো যেগুলোতে শিবাজি গণেশনের মতো বড়ো অভিনেতা থাকতেন। চলচ্চিত্রটির গানগুলোর সুর এবং আবহ সঙ্গীত পরিচালনার দায়িত্বে ছিলেন ইলাইয়ারাজা। সিনেমাটোগ্রাফি করেছিলেন পি এস নিবাস, সংলাপ লেখেছিলেন পি কালাইমণি।
কমল হাসন প্রতিবন্ধী চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন, এটি ছাড়াও তাকে শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কারে ভূষিত করা হয়েছিলো।
হুমায়ুন কাদির

হুমায়ুন কাদির বাংলাদেশের একজন কথাশিল্পী। তার রচনায় সমাজের বিভিন্ন দিক ফুটে আসে।
হুমায়ুন কাদির ১৯৩২ সালের ২৯ জুলাই মাদারীপুর জেলার গোপালপুর গ্রামে জন্মগগ্রহণ করেন। তার বাবা এস.এন.কিউ জুলফিকার আলী ছিলেন সাব-ডেপুটি ম্যাজিস্ট্রেট। বিশিষ্ট শিক্ষাবিদ, জ্ঞানতাপস ও সাহিত্যানুরাগী হিসেবেও তার সুখ্যাতি ছিল। হুমায়ুন কাদিরের সাহিত্যের প্রতি আকর্ষণ শৈশব থেকেই।
তিনি আনন্দমোহন কলেজ এ লেখাপড়া করেন। নাটক, সঙ্গীত, সাহিত্যের প্রতি আকর্ষণ থাকার কারণে মেধাবী হুমায়ুন প্রাতিষ্ঠানিক পড়ালেখায় তেমন মনযোগী ছিলেন না। ব্যক্তিগত জীবনে নানা অস্থির পরিবর্তনের মধ্য দিয়ে অনিয়মিত লেখাপড়া চালিয়ে বি.এ পাস করেন। ১৯৫৯ সালে ঢাকা বিশ্ববিদ্যালয় এ বাংলায় এম.এ তে ভর্তি হন। এখানেই তার আনুষ্ঠানিক শিক্ষার সমাপ্তি ঘটে।
তার কর্মজীবন শুরু হয় দৈনিক সংবাদ এর বার্তা বিভাগের সাংবাদিকতার মধ্য দিয়ে। পরবর্তীকালে অন্যান্য পত্রিকায় কাজ করলেও পাশাপাশি নিমগ্ন হন সাহিত্য সাধনায়। ছাত্রাবস্থাতেই অনেক ছোটগল্প ও উপন্যাস রচনা করেন। কলেজে থাকা অবস্থায় নিয়মিত তার কবিতা ছাপা হতো। কলেজ সাহিত্য-সাংস্কৃতিক অনুষ্ঠানের আয়োজন করতেন নিয়মিত। অভিনয় করতেন নাটকে। হুমায়ুন কাদির প্রচুর গানও রচনা করেছেন। কিন্তু সেগুলো সুরারোপিত কিংবা গীত হয়েছিল বলে জানা যায়নি।
হুমায়ুন কাদির ১৯৮০ খ্রিস্টাব্দে মরণোত্তর বাংলা একাডেমী পুরস্কার লাভ করেন।
১৯৭৭ সালের ২০ এপ্রিল সমাজ মনস্ক এই কথাশিল্পী প্রয়াত হন।
সুচরিত চৌধুরী

সুচরিত চৌধুরী প্রথিতযশা কথাসাহিত্যিক হিসেবে সুপরিচিত। কাব্য ও সঙ্গীত জগতেও তার বিচরণ ছিল। তবে তিনি কথাসাহিত্যিক হিসেবেই প্রতিষ্ঠিত ও স্বীকৃত হয়েছেন।
সুচরিত চৌধুরীর জন্ম ১৯৩০ সালের ২১ জানুয়ারি চট্টগ্রাম জেলার বোয়ালখালীতে। তার বাবা আশুতোষ চৌধুরী ছিলেন কলকাতা বিশ্ববিদ্যালয় এর লোকগীতিকা সংগ্রাহক। সুচরিত এর প্রাতিষ্ঠানিক শিক্ষা বলতে চট্টগ্রাম কলেজিয়েট স্কুল থেকে ম্যাট্রিক পাশ। মূলত এসব বিষয়ে তার তেমন আগ্রহ ছিল না।
সুচরিত চৌধুরী করাচি থেকে প্রকাশিত সাপ্তাহিক দিগন্ত পত্রিকার সম্পাদনা ও প্রকাশনার কাজে যুক্ত ছিলেন। এছাড়াও তিনি জড়িত ছিলেন চট্টগ্রাম থেকে প্রকাশিত সাপ্তাহিক রেনেসাঁ, মাসিক উদয়ন ও মাসিক সীমান্ত পত্রিকার সাথে। প্রতিষ্ঠাকাল থেকেই তিনি চট্টগ্রাম বেতারের নিয়মিত শিল্পী ছিলেন।
তার বাবার প্রভাব এবং পারিবারিক সাহিত্য ও সাংস্কৃতিক পরিমণ্ডল তাকে সাহিত্যানুরাগী করে তোলে। বাঁশী, সঙ্গীত আর সাহিত্য এই তিন ভুবনেই নিজেকে উৎসর্গ করেছিলেন তিনি। তবে বাঁশী বাজানেোর প্রতি ছিল প্রবল অনুরাগ। সুচরিতের রচনায় নিম্ন ও মধ্যবিত্ত মানুষদের দৈনন্দিন জীবনাচার, বেদনা, অনুরাগ, দ্রোহ ও আর্তি প্রাঞ্জল আর নিরাভরণ ভাষায় জীবন্তরূপ পেয়েছে।
সুচরিত চৌধুরী ১৯৯৪ সালের ৫ জানুয়ারি মারা যান।
ফিলিস্তিন–বাংলাদেশ সম্পর্ক

ফিলিস্তিন ও বাংলাদেশের মধ্যে দ্বিপক্ষীয় সম্পর্ক ঘনিষ্ঠ এবং আন্তরিক বলে বিবেচনা করা হয়। বাংলাদেশ সার্বভৌম ফিলিস্তিন রাষ্ট্র সমর্থন করে এবং ইসরায়েলের "অবৈধভাবে ফিলিস্তিন দখলের" সমাপ্তি দাবি করে। তাছাড়া, বাংলাদেশ সরকার তরুণ ফিলিস্তিনিদের বাংলাদেশে উচ্চতর শিক্ষা গ্রহণের সুযোগ প্রদান করে এবং উভয় দেশ সামরিক ক্ষেত্রে পারস্পরিক সহযোগিতা করে।
ফিলিস্তিন ও বাংলাদেশের মধ্যে সম্পর্ক ১৯৭১ সালে বাংলাদেশের স্বাধীনতা যুদ্ধ থেকেই লক্ষ্য করা যায়। প্রথমদিকে অধিকাংশ আরব রাষ্ট্র সদ্য স্বাধীন হওয়া বাংলাদেশকে স্বীকৃতি দিতে দ্বিধাগ্রস্থ ছিল, কিন্তু এই সম্পর্ক উষ্ণ হতে থাকে যখন ১৯৭৩ সালে বাংলাদেশ আরব-ইসরায়েল যুদ্ধে ফিলিস্তিনকে সমর্থন করে মেডিক্যাল টিম ও ত্রাণ সহায়তা পাঠিয়ে ইসরায়েলের বিরুদ্ধে সহায়তা করে।
১৯৭৪ সালে পাকিস্তানের লাহোরে ওআইসি'র দ্বিতীয় সম্মেলনের সময় ইয়াসির আরাফাত ও বঙ্গবন্ধু শেখ মুজিবুর রহমানের বৈঠকের মাধ্যমে দুই দেশের মধ্যে প্রথম উচ্চ পর্যায়ের বৈঠক অনুষ্ঠিত হয়। বাংলাদেশের ঢাকায় প্যালেস্টাইন লিবারেশন অর্গানাইজেশন (পিএলও)-এর কার্যালয় স্থাপনের অনুমতি প্রদানের মাধ্যমে বাংলাদেশ ও পিএলও-এর মধ্যে সম্পর্ক সুদৃঢ় হয়, এবং বাংলাদেশের রাজনৈতিক ও কুটনৈতিক বিভিন্ন অনুষ্ঠানে পিএলও কর্মকর্তরা ক্রমাগতভাবে আমন্ত্রিত হয়ে থাকেন।
১৯৮০ সালে বাংলাদেশ একটি স্মারক ডাকটিকিট উন্মোচন করে যেখানে একজন ফিলিস্তিনি স্বাধীনতাকামী যোদ্ধাকে দেখা যায়, যার পেছনে রয়েছে কাঁটাতারে ঘেরা আল-আকসা মসজিদ। সেখানে আরবি ও ইংরেজিতে ফিলিস্তিনি যোদ্ধার সাহসিকতার কথা বলা হয়েছে। 
ইয়াসির আরাফাত দুইবার বাংলাদেশ সফরে আসেন। প্রথমবার ১৯৮১ সালে এবং ১৯৮৭ সালে আরেকবার। প্রতিবারই তিনি বাংলাদেশী সংবাদমাধ্যম, রাজনিতিবীদ ও সাধারণ জনগণ থেকে ঊষ্ণ অভ্যর্থনা পান।
আন্তর্জাতিক সামরিক শিক্ষা এবং প্রশিক্ষণ (আইএমইটি)-এর অধীনে ১৯৮০'র দশক থেকে চট্টগ্রামে বাংলাদেশ মিলিটারি একাডেমিতে পিএলও যোদ্ধাদের প্রশিক্ষণের মাধ্যমে বাংলাদেশ ও ফিলিস্তিনের মধ্যে সামরিক সম্পর্ক উন্নয়ন লাভ করে।
বর্তমান সময়ে ফিলিস্তিন ও বাংলাদেশের মধ্যে বন্ধুত্বপূর্ণ সম্পর্ক বিদ্যমান। বাংলাদেশ স্বাধীন ফিলিস্তিন রাষ্ট্রের ক্রমাগত ও জোরালো সমর্থক এবং ইসরায়েলের দখলদারিত্বের বিরোধীতাকারী। বাংলাদেশ সরকার ইসরায়েলের সাথে সকল প্রকার বাণিজ্য (প্রত্যক্ষ ও পরোক্ষ) সম্পূর্ণরুপে নিষিদ্ধ ঘোষণা করেছে এবং ইসরায়েলের সাথে বাংলাদেশের কোন কূটনৈতিক সম্পর্ক নেই। বাংলাদেশ ১৯৬৭ সালে নির্ধারিত সীমানা অনুযায়ী জেরুজালেমকে ফিলিস্তিনের রাজধানী হিসেবে সমর্থন করে।
বাংলাদেশ সরকার ফিলিস্তিনি ছাত্রদের বাংলাদেশের মেডিকেল কলেজগুলোতে শিক্ষা গ্রহণের সুযোগ দিয়ে থাকে এবং ফিলিস্তিনের সামরিক সদস্যদের বাংলাদেশের সামরিক ঘাটিগুলোতে প্রশিক্ষণ প্রদান করে থাকে।
২০১৬ সালের ডিসেম্বরে বাংলাদেশ ফিলিস্তিনের সাথে বাণিজ্য ও শক্তি বিষয়ক সমঝোতা স্মারক সই করে। ২০১৭ সালের ১লা ফেব্রুয়ারি ফিলিস্তিনের রাষ্ট্রপতি মাহমুদ আব্বাস ঢাকা সফরে আসেন।
ঢাকায় ফিলিস্তিনি দূতাবাস বাংলাদেশে ফিলিস্তিনের প্রতিনিধিত্ব করে। ঢাকায় দেশটির চার্জ ডি অ্যাফেয়ার্স হলেন ইউসুফ এস. রমাদান।
২০২৩ সালের ৭ই অক্টোবর থেকে চলমান ইসরায়েল-হামাস যুদ্ধ এবং গাজা গণহত্যায় বাংলাদেশ ফিলিস্তিনিদের প্রতি সমর্থন দেখিয়েছে। রমজানে বাংলাদেশ গাজায় খাদ্য ও চিকিৎসা সামগ্রীসহ ত্রাণ সহায়তা পাঠিয়েছে। ২০২৪ সালের আগস্টে বাংলাদেশের দক্ষিণ-পশ্চিমাঞ্চলে বন্যার সময়ও ফিলিস্তিন বাংলাদেশে ত্রাণ সহায়তা পাঠিয়েছিলো।
আজমির শরীফ দরগাহ

আজমির শরীফ দরগাহ প্রধান কেন্দ্রীয় আজমির রেলওয়ে স্টেশন থেকে দূরে ও কেন্দ্রীয় কারাগার থেকে ৫০০ মিটার দূরে ও তারাগড় পাহাড়ের পাদদেশে অবস্থিত।
মইনুদ্দিন চিশতী ছিলেন ১৩ শতকের একজন সুফি সাধক ও দার্শনিক। সানজার (আধুনিক ইরানের) বা সিজিস্তানে জন্মগ্রহণ করেন, তিনি সুলতান ইলতুৎমিশের (মৃত্যু ১২৩৬) রাজত্বকালে দিল্লিতে আসেন। মইনুদ্দিন এর পরেই দিল্লি থেকে আজমীরে চলে আসেন, এই সময়ে তিনি বিখ্যাত সুন্নি হাম্বলী পন্ডিত এবং রহস্যবাদী খাজা আবদুল্লাহ আনসারির (মৃত্যু ১০৮৮) লেখার দ্বারা ক্রমবর্ধমানভাবে প্রভাবিত হন, যার প্রথম দিকের ইসলামী সাধকদের জীবনের উপর বিখ্যাত কাজ তাবাকাত আল-সুফিয়া, সম্ভবত মইনুদ্দিনের বিশ্বদর্শন গঠনে ভূমিকা রেখেছিল। আজমীরে থাকাকালীনই মইনুদ্দীন একজন ক্যারিশম্যাটিক ও করুণাময় আধ্যাত্মিক প্রচারক ও শিক্ষক হিসাবে খ্যাতি অর্জন করেছিলেন; এবং তার মৃত্যুর পরে লেখা তার জীবনের জীবনী বিবরণ প্রতিবেদন করে যে তিনি তার জীবনের এই বছরগুলিতে অনেক "আধ্যাত্মিক আশ্চর্য ("কারামাত"), যেমন অলৌকিক ভ্রমণ, অলোকদৃষ্টি এবং ফেরেশতাদের দর্শন" এর উপহার পেয়েছেন।
মাজারের প্রধান গেটটি নিজাম গেট, এরপর শাহজাহানী গেট দ্বারা নির্মিত, মুগল সম্রাট শাহজাহান দ্বারা নির্মিত। পরিবর্তে এটি বুলন্দ Darwaza অনুসরণ করা হয়, সুলতান মাহমুদ খিলজি দ্বারা নির্মিত, যার উপর মৃত্যু বার্ষিকী অনুষ্ঠান শুরু চিহ্নিত ইউয়ারএস পতাকা উত্তোলন করা হয়, ।. রাজউকের ৬ষ্ট ৭ম তারিখে মঈনউদ্দীন চিশতির urs(পতাকা)  প্রতি বছর উদ্‌যাপন করা হয়
খাজা মইনউদ্দিন চিশতি দরগাহ একটি আন্তর্জাতিক ওয়াকফ , ভারত সরকার এর দারগাহ খাজা সাহেব আইন, ১৯৫৫ এর অধীনে পরিচালিত। সরকার কর্তৃক নিযুক্ত দরগাহ কমিটি, দরগাহ রক্ষণাবেক্ষণের যত্ন নেয়, এবং দাতব্য প্রতিষ্ঠানের মতো দাতব্য প্রতিষ্ঠান পরিচালনা করে এবং ভক্তদের জন্য অতিথির ঘর চালায় তবে প্রধান দারগাহ (মাজার শরীফ / আস্তানা ই আলিয়া) এর রীতি-নীতিগুলি পালন করে না যা খাদিম নামে পরিচিত বংশানুক্রমিক পীরজাদাগনের অধীনে থাকে।
দিওয়ান সৈয়দ জয়নুল আবেদিন ২২ তম প্রজন্মের খাজা মইনুউদ্দিন চিশতির সরাসরি বংশধর। এদিকে, ভারতের সুপ্রীম কোর্টের মতে, তিনি আজমির দরগাহের বংশধর সাজ্জাদানশীন আধ্যাত্মিক প্রধান। অন্যদিকে, বংশানুক্রমিক বংশধর এর দিক থেকে বর্তমানে তিনি খাজা মইনুউদ্দিন চিশতির প্রত্যক্ষ বংশধর।. তিনি খাজা গরিব নওয়াজের উত্তরাধিকারী।
১১ অক্টোবর ২০০৭ তারিখে, রাজস্থান রাজ্যে আজমিরে দরগাহ খাজা মইনুদ্দিন চিশতির আঙ্গিনায় একটি বিস্ফোরণ ঘটে। এটি ছিল রমজানের পবিত্র উপবাসের সময় এবং সন্ধ্যায় নামাজ শেষ হয়ে গিয়েছিল। তাদের ভিড় ভেঙে পড়ার সময় হটাৎ প্রাঙ্গণে এক ভিড় জড়ো হয়েছিল। একটি টিফিন ক্যারিয়ার ভিতরে একটি বোমা স্থাপন করা হয়েছিল। রিপোর্টে বলা হয়েছে, বিস্ফোরণে তিনজনের প্রাণহানি ও ১৭ জন আহত হয়েছিল ।
বিশেষ জজ দিনাশ গুপ্তের প্রায় ৫০০ পৃষ্ঠার রায় ১৪৯ সাক্ষীর সাক্ষ্য এবং ৪৫১ নথিপত্র আদালতের কাছে জমা দেওয়া হয়েছিল।
২৭ মার্চ ২০১৭তারিখে, জাতীয় তদন্ত সংস্থা (এনআইএ) বিশেষ আদালত, ২০০৭ সালের আজমির দরগাহ বিস্ফোরণের জন্য দোষী সাব্যস্ত দুই ব্যক্তিকে প্রাণদণ্ড প্রদান করে, যার মধ্যে তিনজন পূর্বেই মারা যায়।
যারা দোষী সাব্যস্ত, ভভেশ প্যাটেল এবং দেবেন্দ্র গুপ্ত, অতীতে স্বায়ত্তশাসিত সঙ্ঘের আনুগত্য ছিলেন। উভয়ই অবৈধ আইন প্রতিরোধ আইন, বিস্ফোরক আইন এবং ভারতীয় দণ্ডবিধির বিভিন্ন বিভাগের অধীনে দোষী সাব্যস্ত হন।
ক্যালকুলেট লিনাক্স

ক্যালকুলেট লিনাক্স() করপোরেট পরিবেশে নিয়োজনের জন্যে ডিজাইনকৃত একটি জেন্টু-ভিত্তিক অপটিমাইজড লিনাক্স ডিস্ট্রিবিউশন।
ক্যালকুলেট লিনাক্স পাঁচটি ভিন্ন সংস্করণে পাওয়া যায়: ক্যালকুলেট লিনাক্স ডেস্কটপ (সিএলডি), ক্যালকুলেট ডিরেক্টরি সার্ভার (সিডিএস), ক্যালকুলেট লিনাক্স স্ক্র‍্যাচ (সিএলএস), ক্যালকুলেট স্ক্র‍্যাচ সার্ভার (সিএসএস) এবং ক্যালকুলে লিনাক্স কনটেইনার (সিএলসি)।
সবগুলো সংস্করণের জন্যেই বুটেবল লাইভ সিডি রয়েছে।
ফরিদপুর জেলা স্টেডিয়াম

শেখ জামাল স্টেডিয়াম বা ফরিদপুর জেলা স্টেডিয়াম বাংলাদেশের ফরিদপুর শহরের স্বাধীনতা চত্বরের কাছে অবস্থিত একটি ক্রিকেট এবং ফুটবল স্টেডিয়াম। ২০০০ সাল থেকে এটি প্রথম শ্রেণীর ক্রিকেট স্টেডিয়াম হিসেবে ব্যবহৃত হচ্ছে, এখানে প্রথম শ্রেণীর ঘরোয়া খেলা হয়ে থাকে।
১৯৫৬ সালে ‘ফরিদপুর স্টেডিয়াম’ প্রতিষ্ঠিত হয়। তৎকালীন সিএসপি এ এফ রহমান স্টেডিয়ামটির উদ্বোধন করেন। ১৯৭১ সালে বাংলাদেশের মুক্তিযুদ্ধ চলাকালীন সময় পাকিস্তান সেনাবাহিনী এখানে একটি ঘাঁটি গড়ে তুলে এবং স্বাধীনতার পক্ষে থাকা মানুষদের এখানে নিয়ে এসে নির্যাতন করে পরবর্তীতে হত্যা করে তাদের লাশ স্টেডিয়ামের পাশে অবস্থিত পুকুরপাড়ে মাটিচাপা দিয়ে দিতো। পরবর্তীতে এখানে ২০১৮ সালে বধ্যভূমি ও স্মৃতিস্তম্ভ নির্মাণ করে। ২০১৩-১৪ সালে প্রায় ১০ কোটি টাকা ব্যয়ে ১,৮০০ ফুট গ্যালারি, পাকা ড্রেন, বেড়া ও মাঠ ভরাটের কাজসহ স্টেডিয়ামটির বিভিন্ন উন্নয়নমূলক কাজ করা হয়। ২০১৪ সালে স্টেডিয়ামটির নাম পরিবর্তন করে শেখ জামাল স্টেডিয়াম রাখা হয়।
হাড়োয়া বিধানসভা কেন্দ্র

হাড়োয়া (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালে হাড়োয়া কেন্দ্র একটি উন্মুক্ত আসন হয় কিন্তু পূর্বে তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২১ নং হাড়োয়া বিধানসভা কেন্দ্রটি ফলতি বেলিয়াঘাটা, কীর্তিপুর-১, দাদপুর, কীর্তিপুর-২ ও শাসন গ্রাম পঞ্চায়েত গুলি বারাসাত-২ সমষ্টি উন্নয়ন ব্লক এবং চাঁপাতলা, হাদিপুর ঝিকরা-২, দেগঙ্গা-১ ও দেগঙ্গা-২ গ্রাম পঞ্চায়েত গুলি দেগঙ্গা সমষ্টি উন্নয়ন ব্লক এবং গোপালপুর-১, গোপালপুর-২, হাড়োয়া এবং খাসবালান্দা গ্রাম পঞ্চায়েত গুলি হাড়োয়া সমষ্টি উন্নয়ন ব্লক এর অন্তর্গত।
হাড়োয়া বিধানসভা কেন্দ্রটি ১৮ নং বল তেঘরিয়া লোকসভা কেন্দ্র এর অন্তর্গত।
২০০৬ সালের রাজ্য বিধানসভা নির্বাচনে, সিপিআই (এম) এর অসিম কুমার দাস ৯৭ নং হাড়োয়া (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের মৃত্যুঞ্জয় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ক্ষিতি রঞ্জন মণ্ডল ২০০১ এবং ১৯৯৬ সালে কংগ্রেসের লক্ষ্মিকান্ত মন্ডলকে পরাজিত করেন। ১৯৯১ সালে কংগ্রেসের কুমুদ রঞ্জন রায়কে, ১৯৮৭ সালে কংগ্রেসের লক্ষ্মিকান্ত মন্ডলকে, ১৯৮২ সালে কংগ্রেসের গঙ্গাধর প্রমাণিককে এবং ১৯৭৭ সালে জনতা পার্টির ব্রজেন্দ্রনাথ সরকারকে পরাজিত করেন।
১৯৭২ এবং ১৯৭১ সালে কংগ্রেসের গঙ্গাধর প্রমাণিক জয়ী হন। ১৯৬৯ সালে বাংলা কংগ্রেসের ব্রজেন্দ্রনাথ সরকার জয়ী হন। ১৯৬৭ সালে বাংলা কংগ্রেসের গঙ্গাধর প্রমাণিক জয়ী হন। ১৯৬২ এবং ১৯৫৭ সালে কংগ্রেসের জাহাঙ্গীর কবীর জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের জ্যোতিষ চন্দ্র রায় সরদার এবং সিপিআই এর হেমন্ত কুমার ঘোষাল হাড়োয়া সন্দেশখালি যৌথ আসনে জয়ী হন।
বাঙালি খ্রিস্টান

বাঙালি খ্রিস্টান হলেন বাঙালিদের মধ্যে যারা খ্রিস্টান ধর্মের অনুগামী। তাঁরা  বাংলা ভাষায় কথা বলেন এবং তাঁরা মূলত বাংলাদেশ এবং ভারতীয় রাজ্য পশ্চিমবঙ্গের স্থানীয় অধিবাসী। ষোড়শ শতাব্দীতে পর্তুগিজ সমুদ্রযাত্রীদের আগমনের পরে বাংলায় খ্রিস্টধর্মে ধর্মান্তর শুরু হয়। উনিশ শতকের বাঙালি নবজাগরণের সময় বাঙালি অভিজাতদের মধ্যে অনেকেই খ্রিস্টধর্মে ধর্মান্তর হয়েছিল। এরপরে যা প্রজন্ম ধরে প্রজন্মান্তরে অব্যাহত রয়েছে।
বাঙালি খ্রিস্টানরা বাঙালি সংস্কৃতি, বাণিজ্য এবং সমাজে গুরুত্বপূর্ণ অবদান রেখেছেন। এই অঞ্চলে মাদার টেরিজা দ্বারা প্রতিষ্ঠিত মিশনারি অফ চ্যারিটিসহ খ্রিস্টান মিশনারি প্রতিষ্ঠানগুলো তাদের আবাসস্থল।
খ্রিস্টান ধর্ম ষোড়শ শতাব্দীতে পর্তুগিজদের দ্বারা বাংলায় প্রতিষ্ঠিত হয়েছিল। চট্টগ্রামের পর্তুগিজ উপনিবেশ বাংলায় প্রথম ভিকার অ্যাপোস্টলিকের আয়োজন করেছিল।জেসুইট মিশনারিরা ব্যান্ডেল এবং ঢাকায় গীর্জাও প্রতিষ্ঠা করেছিল। ১৬৮২ সালে বাংলায় প্রায় ১৪,১২০ রোমান ক্যাথলিক ছিল। ১৮০৯ সালে উইলিয়াম কেরি বাইবেল বাংলায় অনুবাদ করেছিলেন। ব্রিটিশ ভারতের রাজধানী কলকাতায় অনেক উচ্চ-শ্রেণীর বাঙালি নবজাগরণের সময়ে মিশনারিদের প্রচারে আকৃষ্ট হয়ে খ্রিস্টধর্মে ধর্মান্তরিত হয়েছিল।
১৯৫০ সালে কলকাতায় শান্তিতে নোবেল বিজয়ী উসমানীয়-আলবেনীয় বংশোদ্ভূত সন্ন্যাসীনী মাদার টেরিজা মিশনারিস অফ চ্যারিটি প্রতিষ্ঠা করেছিলেন। এটি ১৯৭১ সালে বাংলাদেশের মুক্তিযুদ্ধের সময় শরণার্থীদের সহায়তা ও আশ্রয় দেওয়ার ক্ষেত্রে প্রধান ভূমিকা পালন করেছিল।
বাঙালি খ্রিস্টান দক্ষিণ এশিয়ার একটি সংখ্যালঘু সম্প্রদায় হিসাবে স্বীকৃত। সাধারণত বাঙালি খ্রিস্ট সম্প্রদায় একটি উচ্চ সাক্ষরতার হার,  কম পুরুষ-মহিলা লিঙ্গ অনুপাত এবং একটি ভালো সামাজিক-অর্থনৈতিক অবস্থা উপভোগ করেন।
খ্রিস্টান মিশনারিরা অনেক স্কুল, হাসপাতাল ও দরিদ্র ও প্রবীণ নাগরিকদের জন্য আশ্রয়কেন্দ্র ও বৃদ্ধাশ্রম পরিচালনা করেন।  তাঁরা  ভারত এবং বাংলাদেশ সরকারের নিকট থেকে সমর্থন প্রাপ্ত। বাংলা অঞ্চলে কলকাতা, ঢাকা এবং চট্টগ্রাম নগরীতে উল্লেখযোগ্য খ্রিস্টান জনগোষ্ঠী আছে।
বাংলাদেশে ক্যাথলিক চার্চ দিনাজপুর, ময়মনসিংহ, সিলেট ও রাজশাহীতে ক্যাথলিক বিশপের এলাকা সমেত ঢাকার ক্যাথলিক বিশপের এক্তিয়ারভুক্ত এলাকা। অন্যদিকে বরিশাল ও খুলনার ক্যাথলিক বিশপের এলাকা সমেত চট্টগ্রামের বিশপের এক্তিয়ারভুক্ত এলাকা।
পশ্চিমবঙ্গের রোমান ক্যাথলিক গির্জা  কলকাতার রোমান ক্যাথলিক বিশপের এলাকার মধ্যে হয়।
অনেক ক্যাথলিক বাঙালি খ্রিস্টান নামের ক্ষেত্রে পর্তুগিজ পদবি ব্যবহার করে থাকেন। বাঙালি মুসলমানরা যেমন আরবি ও ফার্সি নাম ব্যবহার করেন, বাঙালি খ্রিস্টানরাও এর অনুরূপ।
বানিয়াগাঁতি এস. এন. একাডেমী স্কুল এন্ড কলেজ

বানিয়াগাঁতি এস. এন. একাডেমী স্কুল এন্ড কলেজ বাংলাদেশের সিরাজগঞ্জের একটি উচ্চবিদ্যালয় ও কলেজ। বর্তমানে এ প্রতিষ্ঠানে প্রায় ১০০০ এর অধিক ছাত্র-ছাত্রী অধ্যয়নরত আছে। প্রতিষ্ঠানটি "বানিয়াগাঁতি কলেজ" নামেও পরিচিত।
মাধ্যমিক ও উচ্চ মাধ্যমিক বিদ্যালয়ের একাডেমিক বিষয় রাজশাহী শিক্ষা বোর্ড দ্বারা নির্ধারিত বিষয়বস্তু এখানে পড়ানো হয়। এই প্রতিষ্ঠান থেকে শিক্ষার্থী এসএসসি ও এইচএসসি উভয় পাবলিক পরীক্ষায় অংশগ্রহণ করে।
প্রতিষ্ঠানটি ১৯৩৮ সালে অত্র এলাকার বিদ্যানুরাগী, প্রভাব শালী, হিতৈষী ও হিন্দু তফশীল ব্যক্তিবর্গের সার্বিক সহযোগিতায় এম.ই স্কুল হিসেবে প্রতিষ্ঠা লাভ করে। এর পর ১৯৪৭ ইং সালে মাধ্যমিক স্তরে এবং ১৯৯৮ সালে তৎকালীন এম.পি ও মাননীয় মন্ত্রী আলহাজ মোঃ আব্দুল লতিফ বিশ্বাস মহোদয়ের ঐকান্তিক প্রচেষ্টায় উচ্চ মাধ্যমিক স্তরে উন্নীত হয়।
বিগত বছরগুলাতে শিক্ষা ক্ষেত্রে ভালো ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গৌরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র প্রতিষ্ঠানটির ব্যাপক পরিচিতি রয়েছে।
বানিয়াগাঁতি এস. এন. একাডেমী স্কুল এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান,বাণিজ্য ও মানবিক এই তিনটি বিভাগের যেকোনো একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে।
বর্তমানে স্কুল শাখায় ষষ্ঠ থেকে দশম শ্রেণী পর্যন্ত আনুমানিক ৬০০-৭০০জন শিক্ষার্থী অধ্যয়নরত আছে।
বর্তমানে কলেজ শাখায় একাদশ ও দ্বাদশ শ্রেণীতে আনুমানিক ৩০০-৪০০জন শিক্ষার্থী অধ্যয়নরত আছে।
মিনাখাঁ বিধানসভা কেন্দ্র

মিনাখাঁ (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২২ নং মিনাখাঁ বিধানসভা কেন্দ্রটি মিনাখাঁ সমষ্টি উন্নয়ন ব্লক এবং বাকজুরি, শালপুর, কুলতি 
এবং সোনাপুকুর শংকরপুর গ্রাম পঞ্চায়েত গুলি হাড়োয়া সমষ্টি উন্নয়ন ব্লক এর অন্তর্গত।
মিনাখাঁ (এসসি) বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
সন্দেশখালি বিধানসভা কেন্দ্র

সন্দেশখালি (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালে তফসিলি উপজাতি এর জন্য সংরক্ষিত হয় কিন্তু পূর্বে তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৩ নং সন্দেশখালি (এসটি) বিধানসভা কেন্দ্রটি বায়মারী -১, কালীনগর, সারবারিয়া, আগহারাটি, বায়মারী -২, নাজাত-১, সেহরা রাধানগর, হাটগাছা ও নাজাত -২ গ্রাম পঞ্চায়েত গুলি সন্দেশখালি-১ সমষ্টি উন্নয়ন ব্লক এবং বার্মাজুর-১, দুর্গমন্ডপ, মণিপুর, বার্মাজুর -২, জিলাইখালী, কোরকাঠি এবং সন্দেশখালি গ্রাম পঞ্চায়েত গুলি সন্দেশখালি-২ সমষ্টি উন্নয়ন ব্লক এর অন্তর্গত।
সন্দেশখালি বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত। পূর্বে এই কেন্দ্রটি জয়নগর লোকসভা কেন্দ্র এর অন্তর্গত ছিল।
২০০৬ সালের বিধানসভা নির্বাচনে, সিপিআই (এম) এর অবনী রায় ৯৮ নং সন্দেশখালি (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের গীতা মন্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর কান্তি বিশ্বাস ২০০১ এবং ১৯৯৬ সালে তৃণমূল কংগ্রেস/কংগ্রেসের রনজিৎ কুমার দাসকে পরাজিত করেন। সিপিআই (এম) এর ধীরেন মন্ডল ১৯৯১ সালে কংগ্রেসের কৃষ্ণপদ পাত্রকে পরাজিত করেন। সিপিআই (এম) এর কুমুদ রঞ্জন বিশ্বাস ১৯৮৭ সালে কংগ্রেসের রনজিৎ কুমার দাসকে এবং ১৯৮২ সালে কংগ্রেসের অনন্ত কুমার বেরাকে এবং ১৯৭৭ সালে কংগ্রেসের রনজিৎ কুমার দাসকে পরাজিত করেন।
১৯৭২ সালে কংগ্রেসের দেবেন্দ্রনাথ সিনহা জয়ী হন। ১৯৭১ এবং ১৯৬৯ সালে সিপিআই (এম) এর শরৎ সরদার জয়ী হন। ১৯৬৭ সালে কংগ্রেসের দেবেন্দ্রনাথ সিনহা জয়ী হন। ১৯৬২ সালে কংগ্রেসের অনন্ত কুমার বৈদ্য জয়ী হন। নির্দলের হারান চন্দ্র মণ্ডল ১৯৫৭ সালে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের জ্যোতিষ চন্দ্র রায় সরদার এবং সিপিআই এর হেমন্ত কুমার ঘোষাল হাড়োয়া সন্দেশখালি যৌথ আসনে জয়ী হন।
দিগন্ত রূপরেখা

দিগন্ত রূপরেখা বা দিগন্ত পরিলেখ বলতে কোন একটি নির্দিষ্ট দৃষ্টিকোণ থেকে কোনও শহরের দিকে তাকালে দিগন্তের কাছে শহরের উঁচু-নিচু ভবনের (বিশেষত অট্টালিকাসমূহের) ছাদ, চিমনি, সুউচ্চ গম্বুজ, চূড়া, এবং অন্যান্য স্থাপত্য ও প্রাকৃতিক অনুষঙ্গ (যেমন পাহাড়, টিলা, উঁচু গাছপালা) ইত্যাদি মিলে যে ছায়াচিত্রের মত রূপরেখা বা পরিলেখ ফুটে ওঠে, তাকে বোঝায়।
কোনও শহরের দিগন্ত রূপরেখা সেটির একটি একান্তই নিজস্ব বৈশিষ্ট্য, অনেকটা আঙুলের ছাপের মত। কেননা শহরের অনেক সুউচ্চ প্রভাবশালী ভবনের রূপরেখাগুলি সবাই চিনতে পারে। নতুন নির্মিতব্য কোনও ভবন শহরের দিগন্ত রূপরেখার উপরে কতটুকু প্রভাব ফেলতে পারে, তার উপরে তাই অনেক শহরে নিয়মকানুন থাকে।
ডুলি ব্রিস্কো

ক্যাপ্টেন আর্থার ওয়েলেসলি ডুলি ব্রিস্কো, (; জন্ম: ৬ ফেব্রুয়ারি, ১৯১১ - মৃত্যু: ২২ এপ্রিল, ১৯৪১) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৩৮ সময়কালে দক্ষিণ আফ্রিকা দলের পক্ষে আন্তর্জাতিক ক্রিকেটে অংশগ্রহণ করেছেন ডুলি ব্রিস্কো।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
ট্রান্সভালের জোহেন্সবার্গে জন্মগ্রহণকারী ডুলি ব্রিস্কো কিং সপ্তম এডওয়ার্ড স্কুলে পড়াশোনা করেছেন। ডানহাতি ব্যাটসম্যান ব্রিস্কো ঘরোয়া প্রথম-শ্রেণীর ক্রিকেটে ট্রান্সভালের পক্ষে ১৯৩১- ৩২ মৌসুম থেকে ১৯৩৯-৪০ মৌসুম পর্যন্ত খেলেন। এ সময়ে তিনি ছয়টি সেঞ্চুরি করেছিলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ ঘটে তার। এর একটি ১৯৩৫-৩৬ মৌসুমে ও অপরটি ১৯৩৮-৩৯ মৌসুমে। ২৪ ডিসেম্বর, ১৯৩৫ তারিখে টেস্ট ক্রিকেটে অভিষেক ঘটে ডুলি ব্রিস্কো’র। ১৯৩৫-৩৬ মৌসুমে অস্ট্রেলিয়া দল দক্ষিণ আফ্রিকা সফরে আসে। ডিসেম্বর, ১৯৩৫ সালে জোহেন্সবার্গের ওল্ড ওয়ান্ডারার্সে অনুষ্ঠিত সিরিজের দ্বিতীয় টেস্টে অভিষেক ঘটে তার।
ঘরোয়া ক্রিকেটে বেশ সফলতার স্বাক্ষর রাখলেও ঐ টেস্টে তিনি মাত্র ১৫ ও ১৬ রান তুলেছিলেন। ফলে পাঁচ খেলার ঐ সিরিজ থেকে তাকে বাদ দেয়া হয়। এরপর ডিসেম্বর, ১৯৩৮ সালে কেপ টাউনের নিউল্যান্ডসে ড্র হওয়া খেলায় দ্বিতীয়বারের মতো টেস্টে অংশ নেন। এবার তিনি মাত্র দুই রান তুলেন ও পুনরায় দলের বাইরে চলে যেতে বাধ্য হন। জানুয়ারি, ১৯৪০ সালে সর্বশেষ প্রথম-শ্রেণীর খেলায় অংশ নেন ডুলি ব্রিস্কো।
দ্বিতীয় বিশ্বযুদ্ধ শুরু হলে ট্রান্সভাল স্কটিশ রেজিমেন্টের ১ম ব্যাটলিয়নে যোগ দেন। দলীয় সঙ্গী ব্রুস মিচেল ও রনি গ্রিভসনের সাথে পূর্ব আফ্রিকায় যুদ্ধে নামেন এবং সোমালিল্যান্ড ও আবিসিনিয়ায় ইতালীয়দের বিপক্ষে যুদ্ধ করেন। মিলিটারি ক্রস উপাধিতে ভূষিত হন। ইতালীয় সোমালিল্যান্ডের হুবার্তা ও ইওন্তি এলাকায় সম্মুখ সমরে অংশ নেন। ২২ এপ্রিল, ১৯৪১ তারিখে ইথিওপিয়ার ডেসির কাছাকাছি এলাকায় মাত্র ৩০ বছর বয়সে ডুলি ব্রিস্কো’র জীবনাবসান ঘটে।
জন মারে

জন টমাস মারে, (; জন্ম: ১ এপ্রিল, ১৯৩৫ - মৃত্যু: ২৪ জুলাই, ২০১৮) লন্ডনের উত্তর কেনসিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৭ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন জন মারে।
লন্ডনের নটিং হিল এলাকায় অবস্থিত সেন্ট জন্স চার্চ ইংল্যান্ড স্কুলে অধ্যয়ন করেছেন। তরুণ বয়সে ফুটবলে উইং হাফ অবস্থানে খেলেছেন। ১৯৫২-৫৩ মৌসুমে এফএ ইয়ুথ কাপে ব্রেন্টফোর্ড যুবদলকে সেমি-ফাইনালে নিয়ে যান।
১৯৫২ থেকে ১৯৭৫ সময়কাল পর্যন্ত মিডলসেক্সের পক্ষে প্রথম-শ্রেণীর ক্রিকেটে অংশ নিয়েছেন। এছাড়াও, ইংল্যান্ডের পক্ষে ২১ টেস্টে অংশগ্রহণের সুযোগ হয় তার। এ সময়ে ১৫২৭টি প্রথম-শ্রেণীর ডিসমিসাল ঘটিয়ে রেকর্ড গড়েন। পরবর্তীকালে ১৯৮৩ সালে বব টেলর এ রেকর্ডটি নিজের করে নেন।
১৯৫২ সালে মিডলসেক্সের পক্ষে উইকেট-রক্ষক হিসেবে প্রথম খেলতে নামেন। এ সময়ে তার বয়স ছিল ১৭ বছর ৫৪ দিন। স্ট্যাম্পের পিছনে অবস্থান করে সবিশেষ দক্ষতা ও কৃতিত্বের পরিচয় দেন। এরপর থেকে ক্রিকেটের ইতিহাসে অন্যতম সেরা উইকেট-রক্ষকের মর্যাদা পেতে থাকেন। তার ব্যাটিংশৈলী বেশ উন্নতমানের ছিল। মিডলসেক্সের পক্ষে ছয়বার মৌসুমে সহস্রাধিক রান তুলেছেন।
সমগ্র খেলোয়াড়ী জীবনে ২১ টেস্টে ইংল্যান্ডের পক্ষে খেলেছেন। ৮ জুন, ১৯৬১ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জন মারের। ১৯৬৬ সালে নয় নম্বরে ব্যাটিংয়ে নেমে ওয়েস্ট ইন্ডিজের বিপক্ষে সেঞ্চুরি করেছিলেন। ১৯৬৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।
মাত্র দুইজন উইকেট-রক্ষকের একজন হিসেবে এক মৌসুমে এক হাজার বা ততোধিক রান ও একশত বা ততোধিক ডিসমিসালের ‘উইকেট-রক্ষকের ডাবলে’ স্বীয় নামকে সমুজ্জ্বল করে রেখেছেন স্ব-মহিমায়। তিনি একবাবার ও লেস অ্যামিস তিনবার এ কৃতিত্ব প্রদর্শনে সক্ষমতা দেখিয়েছেন।
ক্রিকেট খেলা থেকে অবসর গ্রহণের পর ইংল্যান্ডের দল নির্বাচকমণ্ডলীর সদস্যরূপে কাজ করেন ও মিডলসেক্স সাধারণ কমিটিতে অংশ নেন। তার শ্যালক অ্যালান মুলারি ইংরেজ ফুটবলার ছিলেন।
২৪ জুলাই, ২০১৮ তারিখে ৮৩ বছর বয়সে অসুস্থ অবস্থায় লর্ডসে জন মারের দেহাবসান ঘটে। এ সময় তিনি মিডলসেক্সের খেলা দেখছিলেন।
[[বিষয়শ্রেণী:১৯৩৫-এ জন্ম]]
[[বিষয়শ্রেণী:২০১৮-এ মৃত্যু]]
[[বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার]]
[[বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইংরেজ উইকেট-রক্ষক]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:ইংল্যান্ড ক্রিকেট দল নির্বাচক]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:কম্বাইন্ড সার্ভিসেসের ক্রিকেটার]]
[[বিষয়শ্রেণী:কমনওয়েলথ একাদশের ক্রিকেটার]]
[[বিষয়শ্রেণী:প্লেয়ার্সের ক্রিকেটার]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:মিডলসেক্সের ক্রিকেটার]]
[[বিষয়শ্রেণী:ডি. এইচ. রবিন্স একাদশের ক্রিকেটার]]
[[বিষয়শ্রেণী:এল. ই. জি. অ্যামিস একাদশের ক্রিকেটার]]
[[বিষয়শ্রেণী:টি. এন. পিয়ার্স একাদশের ক্রিকেটার]]
[[বিষয়শ্রেণী:উইকেট-রক্ষক]]
যা বলো তাই বলো

যা বলো তাই বলো
বাংলাদেশী ও ভারতীয় শিল্পী-গীতিকার সাহানা বাজপেয়ীর দ্বিতীয় স্টুডিও অ্যালবাম।
এটি রবীন্দ্র সংগীত এর একটি সংগ্রহ যা ৫ সেপ্টেম্বর ২০১৫ তারিখে মেজর সঙ্গীত থেকে ভারত ও বাংলাদেশে মুক্তি পায়।
সুর করেছেন - শায়ান চৌধুরী অর্ণব
শহীদ মিনার (জাহাঙ্গীরনগর বিশ্ববিদ্যালয়)

শহীদ মিনার জাহাঙ্গীরনগর বিশ্ববিদ্যালয়ের অবস্থিত স্মৃতিস্তম্ভ। ১৯৫২ সালের ভাষা আন্দোলন বাংলাদেশের জাতীয় জীবনের সদর্থক অর্জনে অন্তহীন প্রেরণার উৎস ও সূতিকাগার। এ আন্দোলনে নিহিত ছিল রাজনৈতিক স্বাধীনতার আকাঙ্ক্ষা যা ইতিহাসের বাঁক তৈরী করে ১৯৭১ সালের রক্তক্ষয়ী যুদ্ধের মাধ্যমে মূর্ত হয়ে উঠে। জাহাঙ্গীরনগর বিশ্ববিদ্যালয়ের কেন্দ্রীয় শহীদ মিনারের স্থাপত্যশৈলীতে বাংলাদেশের জাতীয় ইতিহাসের গুরুত্বপূর্ণ বাকগুলোর ভূমিকাকে গৌরবময় মর্যাদায় বিধৃত করার চেষ্টা করা হয়েছে।
১৯৫২ সালকে সকল অর্জনের ভিত্তি বিবেচনা করে এর ভিত্তিমঞ্চের ব্যাস রাখা হয়েছে ৫২ ফুট এবং ৭১ সালের অবিস্মরণীয় মর্যাদার প্রতি সম্মান জানিয়ে ভিত্তিমঞ্চ থেকে উন্মুক্ত আকাশগামী স্তম্ভত্রয়ের উচ্চতা রাখা হয়েছে ৭১ ফুট। দেশ বিভাগোত্তর বাংলাদেশের জাতীয় জীবনের স্বাধীনতা অভিমুখী নানা আন্দোলনে তাৎপর্যমন্ডিত ৮ টি বছর- ১৯৪৭, ১৯৫২, ১৯৫৪, ১৯৬২, ১৯৬৬, ১৯৬৯, ১৯৭০, ১৯৭১ কে শ্রদ্ধা নিবেদনের জন্য ভিত্তিমঞ্চে ব্যবহার করা হয়েছে ৮টি সিঁড়ি যা ধারাবাহিকতার প্রতীক। দৃঢ়তার প্রতীক ত্রিভুজাকৃতির ঋজু কাঠামোর মিনারের স্থাপত্বশৈলীতে বিদৃত হয়েছে সেইসব জাতীয় বীরদের বীরত্বগাথা যারা মায়ের ভাষা-ভূমির জন্যে লড়েছেন, জীবন দিয়েছেন।
এই স্থাপত্যকর্মটির নকশা করেছেন স্থপতি রবিউল হুসাইন। ১৩ ফেব্রুয়ারি ২০০৮ সালে তৎকালীন উপাচার্য প্রফেসর ড. খন্দকার মুস্তাহিদূর রহমান এটি উদ্বোধন করেন।
লুসাই পাহাড়

লুসাই (Pron: ˌlʊʃaɪ) হিলস (বা মিজো হিলস) ভারতের মিজোরাম ও ত্রিপুরা পর্বতমালা। পাহাড়টি পাটকাই পর্বতশ্রেণীর অংশ এবং এর সর্বোচ্চ বিন্দু হল ২,১৫৭ মিটার উচ্চ 'ফাউংপুই', যা 'নীল পর্বতমালা' নামেও পরিচিত।
পাহাড়গুলি বেশিরভাগ ঘন বাঁশের জঙ্গলের সাথে আচ্ছাদিত এবং নিম্নগামী স্তরে আচ্ছাদিত; কিন্তু পূর্ব অংশে, সম্ভবত একটি স্বল্প বৃষ্টিপাতের কারণে, রোদোড্রনগুলির সাথে আটকে থাকা ওক এবং পাইনের সঙ্গে ঘাস-ঢাকা পাহাড়ের ঢালগুলি দেখা যায়। ব্লু মাউন্টেন লুসাই পর্বতমালার সর্বোচ্চ শিখর।
এই পাহাড়ে লুসাই এবং অন্যান্য মিজো উপজাতিদের বাস করে, কিন্তু জনসংখ্যায় অত্যন্ত ক্ষুদ্র। নিকটতম পরিচিত সময় থেকে আসল অধিবাসীরা কুকি ছিল এবং ১৮৪০ সাল পর্যন্ত লুসাইদের কথা জানা যায়নি যতদিন না উত্তর থেকে জেলাকে আক্রমণ করে। ১৮৪২ সালের নভেম্বরে ব্রিটিশ ভূখণ্ডে তাদের প্রথম আক্রমণ সংঘটিত হয় এবং সেই তারিখের পর তারা ভারতের উত্তর-পূর্ব সীমান্তে সবচেয়ে বিরক্তিকর উপজাতিগুলির মধ্যে একটি প্রমাণিত হয়; কিন্তু ১৮৯০ সালে অভিজানে উত্তর লুশাই গ্রামগুলি সম্পূর্ণ শান্তিচুক্তির ফলে পরিণত হয় এবং ১৮৯২ সালে পূর্ব লুসাইরা হ্রাস পায়।
১৮৮৯ সালে দক্ষিণ লুশাই পাহাড়ের দেশ পরিচালনা করার জন্য বঙ্গ থেকে আসামে স্থানান্তরিত করা হয়। দেশের উপর অধিক দক্ষ নিয়ন্ত্রণ অর্জনের জন্য জেলাটি আংশিক চেনাশোনাতে বিভক্ত করা হয়েছে, প্রত্যেকেই একজন ইন্টারপ্রেটারের দায়িত্বে রাখা হয়, যার মাধ্যমে সকল আদেশ প্রধানদের কাছে প্রেরণ করা হয়। ওয়েলশ প্রিসবিটারিয়ান মিশন ১৮৯৭ সালে আইজলে কাজ শুরু করে এবং জনগণ শিক্ষা গ্রহণের অপ্রত্যাশিত প্রস্তুতি প্রদর্শন করেছে।
জেল্ডা ফিট্‌জেরাল্ড

জেল্ডা ফিট্‌জেরাল্ড (; জন্ম: জেল্ডা সায়ার, [২৪ জুলাই ১৯০০ - ১০ মার্চ ১৯৪৮) ছিলেন একজন মার্কিন সমাজকর্মী, ঔপন্যাসিক, চিত্রশিল্পী ও নৃত্যশিল্পী। তিনি কথাসাহিত্যিক এফ. স্কট ফিট্‌জেরাল্ডের স্ত্রী এবং ফ্রান্সেস স্কট ফিট্‌জেরাল্ডের মাতা।
অ্যালাবামার মন্টগামারিতে জন্মগ্রহণকারী জেল্ডা তার সৌন্দর্য ও গুণের জন্য পরিচিত ছিলেন এবং তার স্বামী স্কট ফিট্‌জেরাল্ড তাকে "প্রথম মার্কিন ফ্ল্যাপার" বলে উল্লেখ করতেন। তিনি এবং স্কট জ্যাজ যুগের নিদর্শন ছিলেন, যার জন্য তাদের এখনো খ্যাতি রয়েছে। স্কটের প্রথম উপন্যাস "দিস সাইড অব প্যারাডাইজ" (১৯২০)-এর সাফল্যের ফলে সমাজের উচ্চ স্তরের সাথে তাদের যোগাযোগ হয়, কিন্তু অতিরিক্ত মদ্য পান, অবিশ্বাস ও একে অপরের প্রতি অভিযোগ বাড়তে থাকে। লেখক আর্নেস্ট হেমিংওয়েকে জেল্ডা অপছন্দ করতেন এবং স্কটের সাহিত্যিক কর্মকাণ্ড কমে যাওয়ার পিছনে তাকে দোষারোপ করতেন। স্কিটসোফ্রিনিয়া রোগের চিকিৎসার পর তিনি বিশেষজ্ঞ ক্লিনিকের মধ্যে আবদ্ধ থাকতেন এবং ১৯৪০ সালে হঠাৎ করে স্কট মারা যাওয়ার পূর্বে তারা আলাদা বসবাস করতেন। সাত বছর পর জেল্ডা নর্থ ক্যারোলাইনার অ্যাশভিলে এক হাসপাতালে চিকিৎসাধীন অগ্নিকাণ্ডে মারা যান।
১৯৭০ সালে ন্যান্সি মিলফোর্ড রচিত তার জীবনী পুলিৎজার পুরস্কার মনোনয়নের ক্ষুদ্র তালিকায় অন্তর্ভুক্ত ছিল। ১৯৯২ সালে জেল্ডা নাম অ্যালাবামা উইমেন্‌স হল অব ফেমে অন্তর্ভুক্ত করা হয়। ২০১৭ সালে "জেড: দ্য বিগিনিং অব এভরিথিং" টিভি ধারাবাহিকে তার জীবনী চিত্রায়িত হয়।
কুমিল্লা মডেল কলেজ

কুমিল্লা মডেল কলেজ বাংলাদেশের কুমিল্লা জেলার দেবিদ্বার উপজেলায় নবিয়াবাদ অবস্থিত।
কলেজটি ২০১৪ সালে কুমিল্লা সিটি কর্পোরেশন এর প্রানকেন্দ্র ঝাউতলায় কুমিল্লা নিউ মডেল সমবায় সমিতি ও ঢাকা গ্রুপের একটি সহযোগী প্রতিষ্ঠান হিসাবে প্রতিষ্ঠিত হয়।
জেন্টুক্স

জেন্টুক্স () বিশেষভাবে এক্সবক্সের জন্যে নির্মিত জেন্টু-ভিত্তিক লিনাক্স ডিস্ট্রিবিউশন। এ অপারেটিং সিস্টেমটি থমাস প্যাডলি নামের এক ব্যক্তি নির্মাণ করেন। জেন্টুক্স চলার জন্যে একটি মোডচিপ বা সফটওয়্যার মোড প্রয়োজন হয়, যেহেতু এটি মাইক্রোসফট-কর্তৃক অনুমোদিত সফটওয়্যার না।
ফ্রান্সেস স্কট ফিট্‌জেরাল্ড

ফ্রান্সেস স্কট "স্কটি" ফিট্‌জেরাল্ড (; জন্ম: ২৬ অক্টোবর ১৯২১ - ১৮ জুন ১৯৮৬) ছিলেন একজন মার্কিন লেখিকা, সাংবাদিক ও ডেমোক্র্যাটিক পার্টির সদস্য। তিনি "দ্য নিউ ইয়র্ক টাইমস", "দ্য নিউ ইয়র্কার", "দ্য নর্দার্ন ভার্জিনিয়া সান" ও অন্যান্য সংবাদপত্রে সাংবাদিক হিসেবে কাজ করেছেন।
তিনি কথাসাহিত্যিক দম্পতি এফ. স্কট ফিট্‌জেরাল্ড ও জেল্ডা ফিট্‌জেরাল্ডের কন্যা। ১৯৯২ সালে অ্যালাবামা উইমেন্‌স হল অব ফেমে তার নাম অন্তর্ভুক্ত করা হয়। ১৯৯৫ সালে তার সন্তান এলিনর "ববি" ল্যানাহান তার জীবনী, "স্কটি: দ্য ডটার অব ... দ্য লাইফ অব ফ্রান্সেস স্কট ফিট্‌জেরাল্ড ল্যানাহান স্মিথ", প্রকাশ করেন।
মার্টিন লাভ

মার্টিন লয়েড লাভ (; জন্ম: ৩০ মার্চ, ১৯৭৪) কুইন্সল্যান্ডের মুন্ডুবেরায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০২ থেকে ২০০৩ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড এবং প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শিতা দেখিয়েছেন ‘মাসল’ ডাকনামে পরিচিত মার্টিন লাভ।
মুন্ডুবেরা স্টেট স্কুলে অধ্যয়নশেষে মুন্ডুবেরা হাই স্কুল ও টুওম্বা গ্রামার স্কুলে পড়াশোনা করেছেন মার্টিন লাভ। এরপর ১৯৯৭ সালে কুইন্সল্যান্ড বিশ্ববিদ্যালয় থেকে ফিজিওথেরাপি বিষয়ে স্নাতক ডিগ্রি সম্পন্ন করেন।
১৯৯৪-৯৫ মৌসুমে শেফিল্ড শিল্ডের চূড়ান্ত খেলায় কুইন্সল্যান্ডের পক্ষে ১৪৬ রান তুলেন। এরফলে দলটি দীর্ঘ ৬৮ বছর পর প্রতিযোগিতার শিরোপা লাভে সক্ষমতা দেখায়। ২০০২ সালে ডারহামের পক্ষে ২৫১ রানের ইনিংস খেলে রেকর্ড গড়েন। এরপর ২০০৩ সালে ২৭৩ রান তুলে এ রেকর্ডকে আরও উচ্চতায় নিয়ে যান।
অক্টোবর, ২০০৬ সালে ওয়ারউইকশায়ারের পক্ষে খেলার জন্য চুক্তিবদ্ধ হন। কিন্তু দলে যোগদানের পূর্বেই আঘাতগ্রস্ত হলে কুমার সাঙ্গাকারা তার স্থলাভিষিক্ত হন।
২০০২-০৩ মৌসুমে ইংল্যান্ড দল অ্যাশেজ সিরিজে খেলার উদ্দেশ্য নিয়ে অস্ট্রেলিয়া সফরে আসে। ২৬ ডিসেম্বর, ২০০২ তারিখে ইংল্যান্ডের বিপক্ষে টেস্ট অভিষেক ঘটে মার্টিন লাভের। অ্যাশেজ সিরিজের ৪র্থ ও টম টেস্টে যথাক্রমে ৬২*, ৬* ও ০, ২৭ রান তুলেছিলেন। এরপর বার্বাডোসে অনুষ্ঠিত একমাত্র টেস্টে ওয়েস্ট ইন্ডিজের বিপক্ষে ৩৬ ও ২ রান তুলেন। ২০০৩ সালে সফরকারী বাংলাদেশের বিপক্ষে শূন্য রান ও অপরাজিত ১০০ করেন।
ড্যামিয়েন মার্টিন আঘাত থেকে আরোগ্য লাভ শেষে দলে ফিরে আসলে মার্টিন লাভকে টেস্ট দল থেকে চলে আসতে হয়েছিল।
২৪ ফেব্রুয়ারি তারিখে মার্টিন লাভ ঘোষণা করেন যে ফিজিওথেরাপিকে পেশা হিসেবে গ্রহণের উদ্দেশ্যে, ২০০৮-০৯ মৌসুম শেষে ক্রিকেট থেকে অবসর গ্রহণ করবেন।
জাঙ্কশন ওভালে তিনি তার শেফিল্ড শিল্ডের শেষ খেলায় ভিক্টোরিয়ার বিপক্ষে অপরাজিত ১০৪ রানের ইনিংস খেলার পর নিজ মাঠে নিজস্ব শেষ খেলায় অপরাজিত ২১৯ রানের ইনিংস খেলে নিজেকে স্মরণীয় করে রাখেন। এরফলে নিজস্ব শেষ টেস্ট ও প্রথম-শ্রেণীর ক্রিকেটে অপরাজিত সেঞ্চুরি করে বিরল দৃষ্টান্ত গড়েন।
বীরশ্রেষ্ঠ হামিদুর রহমান স্টেডিয়াম

বীরশ্রেষ্ঠ হামিদুর রহমান স্টেডিয়াম বাংলাদেশের ঝিনাইদহ প্রিয়া সিনেমা হলের পাশে অবস্থিত একটি স্টেডিয়াম। মূলত ক্রিকেট স্টেডিয়াম হলেও অন্যান্য খেলা যেমন ফুটবল,ব্যাডমিন্টন ও হকি প্রশিক্ষণ ও প্রতিযোগিতা হয়ে থাকে।
বসিরহাট দক্ষিণ বিধানসভা কেন্দ্র

বসিরহাট দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৪ নং বসিরহাট দক্ষিণ বিধানসভা কেন্দ্রটি বসিরহাটপৌরসভা এবং বসিরহাট-১ সমষ্টি উন্নয়ন ব্লক এবং টাকিপৌরসভা এর অন্তর্গত।
বসিরহাট দক্ষিণ বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
১৩ সেপ্টেম্বর ২০১৪ সালে বসিরহাট দক্ষিণ বিধানসভা কেন্দ্র বিধায়ক নারায়ণ মুখার্জীর মৃত্যুর কারণে উপনির্বাচন হয়। 
২০১১ সালের নির্বাচনে, সিপিআই (এম) এর নারায়ণ মুখার্জী তার নিকটতম প্রতিদ্বন্দ্বী তৃণমূল কংগ্রেসের নারায়ণ গোস্বামীকে পরাজিত করেন।
সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১ এবং ১৯৮৭ সালে কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন। 
কংগ্রেসের ললিত কুমার ঘোষ ১৯৭২ এবং ১৯৭১ সালে জয়ী হন। সিপিআই এর এ.বি. বন্দ্যোপাধ্যায় ১৯৬৯ এবং ১৯৬৭ সালে জয়ী হন। কংগ্রেসের বিজেশ চন্দ্র সেন ১৯৬২ সালে জয়ী হন। কংগ্রেসের প্রফুল্ল নাথ ব্যানার্জী ১৯৫৭ সালে এবং স্বাধীন ভারতের প্রথম নির্বাচনে ১৯৫১ সালে জয়ী হন।
পশ্চিমবঙ্গের মহিষাসুরমর্দিনী দুর্গার মন্দির

পশ্চিমবঙ্গের বিভিন্ন জেলায় একাধিক মহিষাসুরমর্দিনী দুর্গার মন্দির রয়েছে। প্রাচীন কাল থেকে বঙ্গদেশে মহিষাসুরমর্দিনীর উপাসনা হয়ে আসছে। শ্রী শ্রী চণ্ডী উল্লেখিত প্রথম দুর্গাপুজা স্থল, ঋষি মেধসের আশ্রম এবং প্রথম পূজারী রাজা সুরাথের আবাসস্থল পশ্চিমবঙ্গে অবস্থিত। সমগ্র বঙ্গদেশে প্রাচীন কাল থেকেই শক্তি উপাসনার প্রচলন থাকায় একাধিক মহিষাসুরমর্দিনীর প্রাচীন উপাসনালয় রয়েছে।
যদিও কালীর উপাসনার শহর হিসেবে কলকাতা শহর প্রসিদ্ধ এবং কালীক্ষেত্র কালীঘাট থেকে কলকাতা নামের উৎপত্তি, তবুও এই জেলায় অনেক গুলি দুর্গা উপাসনার মন্দির রয়েছে।
চিত্তেশ্বরী দুর্গাবাড়ি কলকাতা শহরের অন্যতম প্রসিদ্ধ দুর্গা মন্দির। মন্দিরটি কলকাতার চিতপুরে অবস্থিত। উপাস্য মহিষাসুরমর্দিনী দেবী মূর্তিটি আগে চিতে ডাকাত উপাসনা করতেন। চিতে ডাকাতের নাম থেকেই দেবীর চিত্তেশ্বরী নাম হয়েছে। পরবর্তী কালে চিত্তেশ্বরী থেকে নামটি থেকে চিতপুর নাম এসেছে। এই বিগ্রহটিতে অন্যান্য বিগ্রহের থেকে কিছু পার্থক্য লক্ষ্য করা যায়। সাধারণত দুর্গমুর্তি অষ্টধাতু, পিতল বা মাটির হলেও এখানে দশভুজা মহিষাসুরমর্দিনীর বিগ্রহ নিমকাঠে নির্মিত। দেবীর বাহন সাবেকি ঘোড়ামুখী সিংহ। আবার দেবীর বাহন সিংহের সাথে বাঘও উপস্থিত।
ঢাকেশ্বরী মাতার মন্দির পশ্চিমবঙ্গের রাজধানী কলকাতা শহরের কুমারটুলি অঞ্চলে অবস্থিত। ঢাকা শহরে অবস্থিত ঢাকেশ্বরী মন্দিরের মূল বিগ্রহটি এই মন্দিরে পুন:প্রতিষ্ঠা করা হয়েছে। ১৯৪৭ সালের সময় এই মূর্তিটি বিশেষ বিমানে কলকাতায় নিয়ে আসা হয়।
প্রাচীন কাল থেকেই বীরভূম জেলায় তন্ত্রচর্চা ও শক্তি উপাসনার হয়ে থাকে। বীরভূম জেলায় ৫টি শক্তিপীঠ ও একটি উপপিঠ রয়েছে। বক্রেশ্বর একটি শক্তিপিঠ। এখানে মহিষাসুরমার্দিনী দেবীর আরাধনা হয়।
বক্রেশ্বর একটি প্রাচীন শক্তিপীঠ। এই পীঠের প্রধান উপসিত দেবী হলেন মহিষাসুরমার্দিনী। দশভুজা দুর্গার বিগ্রহটি অষ্টধাতু নির্মিত। দেবীর বাহন সাবেকি ঘোড়ামুখী সিংহ।
পশ্চিমবঙ্গের বাঁকুড়া জেলায় সবচেয়ে প্রাচীন ও ঐতিহ্যবাহী মহিষাসুরমর্দিনী দুর্গার মন্দির রয়েছে।
বাঁকুড়ার বিষ্ণুপুরে মল্লরাজ জগৎ মল্ল দুর্গা উপাসক ছিলেন। তার প্রতিষ্ঠিত দুর্গা মন্দিরই বাংলার সর্বাধিক প্রাচীন মহিষাসুরমর্দিনীর মন্দির। এই মন্দিরটি মৃন্ময়ী মাতার মন্দির নামে বিখ্যাত। মন্দির ও বিগ্রহ ৯৯৭ খ্রিস্টাব্দে প্রতিষ্ঠা হয়। দশভুজা মহিষাসুরমর্দিনীর বিগ্রহটি সম্পূর্ণ গঙ্গার মাটিতে নির্মিত। দেবীর সাথে একই কাঠামোয় সরস্বতী, লক্ষ্মী, কার্ত্তিক, গণেশ ও মহাদেব এবং মহাদেবের দুই অনুচর নন্দী,ভিরিঙ্গি উপস্থিত।
বর্ধমান জেলায় একাধিক প্রাচীন মহিষাসুরমর্দিনীর মন্দির রয়েছে। শ্রী শ্রী চণ্ডীতে বর্ণিত বিভিন্ন স্থান এই জেলাতে রয়েছে।
বর্তমানে পূর্ব বর্ধমান জেলার কাটোয়ার ক্ষীরগ্রামে অন্যতম শক্তিপীঠ যোগদার মন্দির রয়েছে। দশভুজা মহিষাসুরমর্দিনীর বিগ্রহটি পাল যুগে নির্মিত। এই মহিষাসুরমর্দিনীর লৌকিক নাম হলো "যোগদা"।
পশ্চিম বর্ধমান জেলার গড় জঙ্গলে শ্রী শ্রী চণ্ডী উল্লেখিত ঋষি মেধসের আশ্রম রয়েছে। এটি মহিষাসুরমর্দিনীর প্রথম পূজার স্থল। এই আশ্রমের কাছেই চণ্ডী মঙ্গল কাব্যে উল্লিখিত ইচ্ছাই ঘোষের দেউল। এখানে টেরাকোটার মন্দিরে মহিষাসুরমর্দিনীর উপাসনা হয়।
বীরশ্রেষ্ঠ রুহুল আমিন স্টেডিয়াম

বীরশ্রেষ্ঠ রুহুল আমিন স্টেডিয়াম (পূর্বনাম কক্সবাজার স্টেডিয়াম; বীরশ্রেষ্ঠ রুহুল আমিন ফুটবল স্টেডিয়াম নামে পরিচিত) ১৯৫৬ সালে নির্মিত কক্সবাজার মেডিকেল কলেজ হাসপাতালের দক্ষিণ পাশে স্টেডিয়ামটি অবস্থিত। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন, ইত্যাদি প্রশিক্ষণ ও প্রতিযোগিতা হয়ে থাকে। এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ রুহুল আমিনের নামে পরিবর্তন করা হয়।
বীর মুক্তিযোদ্ধা এডভোকেট আব্দুল হাকিম স্টেডিয়াম

বীর মুক্তিযোদ্ধা এডভোকেট আব্দুল হাকিম স্টেডিয়াম (জামালপুর স্টেডিয়াম নামেও পরিচিত) ১৯৬২ সালে নির্মিতবাংলাদেশের একটি জেলা পর্যায়ের স্টেডিয়াম। স্থাপনাটি জামালপুর জেলার সদর থানায় জেলা কারাগারের পশ্চিমে এবং জিলা স্কুলের দক্ষিণে অবস্থিত। জেলার একমাত্র স্টেডিয়াম হিসেবে এখানে জেলা ও উপজেলার যাবতীয় খেলাধুলা অনুষ্ঠিত হয়। ২০২০ সালে স্টেডিয়ামটির সংস্কার করা হয়। ১৪০০০ দর্শক ধারণ ক্ষমতা সম্পন্ন স্টেডিয়ামটিতে নিয়মিত খেলা আয়োজনের পাশাপাশি বাংলাদেশের জাতীয় দিবসসমূহের বিভিন্ন অনুষ্ঠান আয়োজিত হয়। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় জামালপুর জেলা ক্রীড়া সংস্থার তত্ত্বাবধায়নে রয়েছে।
১৯৬২ সালে জামালপুর স্টেডিয়াম নির্মাণ করা শুরু হয়। ১৯৭৯ সালে স্টেডিয়ামটির উদ্বোধন করা হয়। ২০১৩ সালে স্টেডিয়ামের নাম আব্দুল হাকিমের নামে "বীর মুক্তিযোদ্ধা এডভোকেট আব্দুল হাকিম" স্টেডিয়াম রাখা হয়। ২০১৬-১৭ অর্থবছরে জাতীয় ক্রীড়া পরিষদ বাংলাদেশের অন্যান্য জেলার সাথে জামালপুর স্টেডিয়াম সংস্কারের উদ্যোগ নেয়।.২০২০ সালের ৭ ডিসেম্বর, ৩৯ কোটি টাকা ব্যয়ে তমা কনষ্ট্রাকশন, মেসার্স বিনিময় কনস্ট্রাকশন ও মেসার্স কিউ এইচ মাসুদ এন্ড কোম্পানী স্টেডিয়ামটির সংস্কার সম্পন্ন করে। আধুনিকায়নের পর মির্জা আজম হ্যান্ডবল স্টেডিয়ামের সাথে ২০২১ সালের ২৮ মার্চ, স্টেডিয়ামটি আনুষ্ঠানিকভাবে পুনরায় চালু করা হয়।
স্থাপনাটির অবকাঠামোতে মূল স্টেডিয়াম ছাড়াও,আউটার স্টেডিয়াম, ব্যায়ামাগার, শুটিং ক্লাব অন্তর্ভুক্ত রয়েছে। ২০২০ সালে সংস্কারের পর স্টেডিয়ামটিতে চারতলা প্যভেলিয়ন, তিন তলা গনসংযোগ ও সাংবাদিক কেন্দ্র, গুরুত্বপূর্ণব্যক্তিদের বসার লাউঞ্জ, খেলোয়াড়দের আবাস, পরিচ্ছন্নতা কক্ষ যুক্ত হয়েছে। গোলাকৃতির স্টেডিয়ামটিতে ১২ ধাপ বিশিষ্ট দর্শক বসার গ্যালারী যুক্ত হয়েছে। এছাড়াও এই স্টেডিয়ামে দিবারাত্রির খেলা আয়োজনের সুবিধার্থে 'ফ্লাড-লাইট' স্থাপনের জন্য পরিকল্পিত।
২০২০ সালে সংস্কারের পর স্টেডিয়ামটির দর্শক ধারণ ক্ষমতা ১৪০০০-এ উন্নীত হয়েছে।
স্টেডিয়ামটিতে জামালপুর জেলা ও উপজেলার পর্যায়ের যাবতীয় খেলা অনুষ্ঠিত হয়। এছাড়াও জাতীয় পর্যায়, আঞ্চলিক এবং স্থানীয় ফুটবল আর ক্রিকেট খেলার নিয়মিত আয়োজন হয়ে থাকে। এছাড়াও এই স্টেডিয়ামে ২০তম জাতীয় হ্যান্ডবল, ২০তম জাতীয় ভারোত্তোলন, জাতীয় শুটিং আর জাতীয় অনূর্ধ্ব-১৪ ক্রিকেট প্রতিযোগিতার আয়োজন করা হয়েছিল। নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের জাতীয় দিবসের কুচকাওয়াজ অনুষ্ঠানের জন্য ব্যবহৃত হয়।
দ্রুত চোখের চলাচলের ঘুম

দ্রুত চোখের চলাচলের ঘুম (র‍্যাপিড আই মুভমেন্ট স্লিপ, সংক্ষেপে REM ঘুম, REMS নামেও পরিচিত) স্তন্যপায়ী প্রাণী এবং পাখিদের ঘুমের একটি অনন্য পর্যায়, যা চোখের এলোপাথাড়ি/দ্রুত গতিবিধি দ্বারা পৃথকযোগ্য, শরীর জুড়ে নিম্ন পেশী স্বর সমন্বিত, এবং ঘুমন্ত ব্যক্তির প্রবণতা স্পষ্টভাবে স্বপ্নে দেখা যায়।
REM দশাটি প্যারাডক্সিকাল ঘুম এবং কখনও কখনও দ্রুত, নিম্ন-ভোল্টেজের ডিসিঙ্ক্রোনাইজড মস্তিষ্ক তরঙ্গ সহ শারীরবৃত্তীয় মিলগুলির কারণে ডিসিঙ্ক্রোনাইজড ঘুম নামে পরিচিত। এই পর্যায়ে নিয়ন্ত্রিত বৈদ্যুতিক ও রাসায়নিক ক্রিয়াকলাপটি মস্তিষ্কের স্টেমে উদ্ভূত হয় এবং এটি বিশেষভাবে নিউরোট্রান্সমিটার অ্যাসিটাইলকোলিনের প্রচুর পরিমাণে চারিত্রিক বৈশিষ্ট্য দ্বারা চিহ্নিত করা হয়, এটি প্রায় একসঙ্গে মনোঅ্যামাইন নিউরোট্রান্সমিটার্স হিস্টামিন, সেরোটোনিন এবং নোরপাইনফ্রাইনের সম্পূর্ণ অনুপস্থিতির সাথে সংযুক্ত।
REM ঘুম ঘুমের অন্যান্য ধাপ থেকে শারীরিকভাবে আলাদা, যা যৌথভাবে অ-REM ঘুম (NREM ঘুম, NREMS, সিঙ্ক্রোনাইজড ঘুম) হিসাবে পরিচিত। REM এবং অ-REM ঘুম একটি নিদ্রা চক্রের মধ্যে বিকল্প, যা প্রাপ্তবয়স্ক মানুষের প্রায় ৯০ মিনিট স্থায়ী হয়। যেমন নিদ্রা চক্রগুলি চলতে থাকে, তেমনি তারা REM ঘুমের উচ্চ অনুপাতের দিকে অগ্রসর হয়। REM ঘুমের সংক্রমণ মস্তিষ্কের স্টেম থেকে উদ্ভূত PGO তরঙ্গ নামে বৈদ্যুতিক বিস্ফোরণের সাথে শুরুতে চিহ্নিত শারীরিক পরিবর্তন নিয়ে আসে। REM ঘুমের প্রাণীরা কেন্দ্রীয় হোমিওস্টাসিস স্থগিত করে শ্বসন, থার্মোরেগুলেশন ও সংবহনের মধ্যে বড় উর্ধ্বগতির অনুমতি দেয় যা ঘুমের বা জেগে থাকার অন্য কোনো উপায়ে ঘটে না। শরীরটি হঠাৎ পেশী স্বন হারায়, এমন একটি পর্যায় যা REM এটোনিয়া নামে পরিচিত।
প্রফেসর নাথানিয়াল ক্লেটম্যান ও তার ছাত্র ইউজিন আসারিনস্কি দ্রুত চোখের আন্দোলনকে সংজ্ঞায়িত করেছিলেন এবং ১৯৫৩ সালে স্বপ্নের সাথে এটি যুক্ত করেছিলেন। উইলিয়াম ডিমমেন্ট ও মাইকেল জউভেটের মতো গবেষকেরা REM নিদ্রাকে আরো বর্ণনা করেছিলেন। যখনই তারা REM দশায় প্রবেশ করতে শুরু করে, তখন অনেক গবেষণায় জাগরণ পরীক্ষার বিষয় জড়িত থাকে, যার ফলে "REM বঞ্চনা" নামে পরিচিত একটি পর্যায় তৈরি হয়। সাধারণভাবে আবার ঘুমাতে দেওয়া বিষয়গুলির সাধারণত একটি শালীন REM রিবাউন্ড অভিজ্ঞতা। নিউরোসার্জারির কৌশল, রাসায়নিক ইনজেকশন, ইলেক্ট্রোএনসেফালোগ্রাফি, পজিট্রন নির্গমন টমোগ্রাফি, এবং জেগে ওঠার স্বপ্নদর্শীদের প্রতিবেদনগুলি ঘুমের এই পর্যায়ে পড়ার জন্য ব্যবহার করা হয়েছে।